
RĪGA
2026. gada 24. jūlijā


Tehniskā specifikācija
(Darba uzdevums)

	
Objekta nosaukums

	
Adrese
	Būvniecības informācijas sistēmas (BIS) lietas Nr.
	
Pasūtītājs

	Rīgas pirmsskolas izglītības iestāde “Madariņa”
	Dagmāras ielā 3, Rīgā
	TMP-911058-319705
	Rīgas valstspilsētas pašvaldības Īpašuma departaments, Riharda Vāgnera ielā 5, Rīgā



I. Piedāvājuma sagatavošana

1. Tehniskā specifikācija ir sagatavota gāzes apkures katla nomaiņas darbiem (turpmāk – Darbi) Rīgas pirmsskolas izglītības iestādē “Madariņa” Dagmāras ielā 3, Rīgā (turpmāk – Objekts).
1. Piedāvājumā ir jāiekļauj visi darbi, materiāli, palīgmateriāli, iekārtas un mehānismi, kas nepieciešami Darbu nodrošināšanai, lai izpildītu Darbus pilnā apmērā, ja arī tas nav īpaši izdalīts. 
1. Darbi jāveic, pamatojoties uz Latvijas valsts standartu LVS 420 “Gāzes iekārtas. Gāzes aparātu uzstādīšanas noteikumi” un Latvijas valsts standartu LVS 1084 “Gāzes iekārtas. Gāzes iekārtu ar siltuma jaudu no 130 kW līdz 5000 kW uzstādīšanas noteikumi”.
1. Darbu izpildes termiņš 45 kalendāra dienas no līguma spēkā stāšanās brīža. Pretendentiem jāņem vērā, ka Darbi būs jāveic strādājošā Objektā (izglītības iestādē), ievērojot darbu zonu norobežošanu, putekļu izplatības ierobežošanu un trokšņu līmeņa ievērošanu noteiktos laikos.
1. Tāmi Pretendents sagatavo atbilstoši Latvijas būvnormatīvam LBN 501-17 un darbu un materiālu apjomu sarakstam (pielikums Nr.1.2.). Tāmēs norādītajiem būvizstrādājumiem jāatbilst Ministru kabineta 25.03.2014. noteikumiem Nr.156 “Būvizstrādājumu tirgus uzraudzības kārtība”. Darbu apjomu sarakstu (pielikumu Nr.1.2.) skatīt kopā ar Darba projektu, skatīt Pielikumā Nr.1.3. 
1. Izstrādājot lokālo tāmi, jāizceno visas Darbu apjomu veidnē iekļautās pozīcijas un apjomi, nav pieļaujama jaunu pozīciju un apjomu iekļaušana tāmē, kā arī esošo ignorēšana vai mainīšana. 
1. Visas norādes iepirkuma procedūras dokumentācijā iekļautajās specifikācijās (tāmēs) uz konkrētu izstrādājumu vai materiālu, tā tirdzniecības marku vai izcelsmi, ir saistītas ar kontroltāmes sagatavošanu un raksturo šim izstrādājumam vai materiālam izvirzīto prasību līmeni. Pretendentam ir tiesības piedāvāt ekvivalentus izstrādājumus un materiālus, ja tas nav pretrunā tehniskajiem risinājumiem. Pierādījumi par ekvivalenci jāiesniedz kopā ar piedāvājumu. Pretendentam jānodrošina, lai iepirkuma līguma izpildē netiek ietvertas Krievijas Federācijas un Baltkrievijas Republikas izcelsmes preces un pakalpojumi.
1. Visas šajā Tehniskajā specifikācijā minētās atsauces uz Latvijas nacionālā standarta statusā adaptētajiem Eiropas standartiem un Eiropas tehniskajiem apstiprinājumiem, kopējām tehniskajām specifikācijām, citiem starptautiskajiem standartiem, kā arī citām tehniskajām atsauces sistēmām, ko izveidojušas Eiropas standartizācijas institūcijas, vai Latvijas nacionālajiem standartiem, nacionālajiem tehniskajiem apstiprinājumiem vai nacionālajām tehniskajām specifikācijām ir jālieto kopā ar vārdiem “vai ekvivalents”, pat ja tas nav šādi norādīts.
1. Pretendentam saskaņā ar iepirkuma nolikuma 4.3.2. punktu jāizstrādā un jāiesniedz detalizēts darbu izpildes kalendārais grafiks, kurā, ievērojot Nolikuma 3.3. punktā minētos termiņus un nosacījumus, jānorāda: katru nedēļu veicamo Darbu veidus un apjomus (procentuālā izteiksmē, pieņemot kopējo konkrēta Darbu veida apjomu kā 100% vērtību), t.sk. būvniecības darbos iesaistīto pretendenta speciālistu (darbinieku) skaitu katram Darbu veidam. Grafikā iekļauj finanšu plūsmu par faktiski izpildāmo darbu vērtību pa mēnešiem. 
9. Pretendentam saskaņā ar iepirkuma nolikuma 4.3.3. punktu jāiesniedz izmantojamo pamatmateriālu pārskats par galvenajiem būvniecības procesā izmantojamiem materiāliem.
10. Tehniskās specifikācijas 10. punkta izpratnē par galvenajiem darbos izmantojamajiem materiāliem uzskatāmi:
11.1  Apkures gāzes katli;
11.2  Gāzes katlu automātika;
11.3  Plākšņu siltummaiņis;
11.4  Cirkulācijas sūkņi;
11.5  Dūmvads.
11. Darbu organizācijas apraksta daļā pretendentam jāiekļauj apraksts, kurā norādīts, kā tiks šķiroti, reģenerēti vai pārstrādāti būvdarbu gaitā radušies atkritumi.
II. Tehniskās specifikācijas
būvdarbu veikšanas un būvdarbu līguma izpildes laikā

1. Būvdarbi jāveic atbilstoši izstrādāto būvprojektu paredzētajiem tehniskajiem risinājumiem, kā arī ievērojot būvniecību reglamentējošos normatīvos aktus visā būvdarbu veikšanas laikā līdz Objekta nodošanai ekspluatācijā.

2. Būvdarbi jāorganizē tā, lai tie pēc iespējas mazāk traucētu Objekta apkārtējo iedzīvotāju un blakus teritoriju apmeklētāju ikdienas sadzīvi. Darbu veikšana ir jāsaskaņo ar Pasūtītāju. 

3. Uzņēmējam jānodrošina visu nepieciešamo atļauju saņemšanu un saskaņojumu saņemšana no valsts un pašvaldības iestādēm.

4. Uzņēmējam jānodrošina esošā Objekta nepārtraukta darbība, droša piekļuve un brīvi evakuācijas ceļi. 

5. Uzņēmējs pirms būvdarbu uzsākšanas izstrādā Darbu veikšanas projektu, t.sk. ar: 
· pagaidu ēkām, būvēm, noliktavām;
· mašīnu mehānismu, celtniecības lifta, būvgružu caurules, krautņu zonām; stacionāro būvmašīnu un iekārtu novietojumu;
· ceļiem transportam un personālam;
· pagaidu tīkliem (elektrība, ūdens u.c.).
· Darbu veikšanas projekta izstrādes izmaksām ir jābūt ietvertām vienību cenās vai virsizdevumos. Papildu izmaksas netiek atzītas. 

6. Nepieciešamības gadījumā Uzņēmējam par saviem finanšu līdzekļiem jāpiesaista sertificēts būvinženieris. 

7. Būvlaukuma sagatavošana un uzturēšana jāiekļauj virsizdevumu izmaksās.

8. Ja Pasūtītāja piedāvātais gruntsgabals ir par mazu, lai Uzņēmējs varētu uz tā izvietot pagaidu būves un laukumus, tad Uzņēmējam uz sava rēķina jāiznomā viņam nepieciešamā zona. Nekāda papildu maksa netiek atzīta. 

9. Uzņēmējs nodrošina būvniecības procesa atspoguļošanu un visas nepieciešamas dokumentācijas ievadi Būvniecības informācijas sistēmā (BIS), ja tas nepieciešams likuma izpratnē.

10. Detalizētu Darbu veikšanas laika grafiku Uzņēmējs izstrādā 10 dienu laika pēc līguma parakstīšanas. 

11. Pārbaude un testēšana: 

· Jebkurā brīdī, kad Pasūtītājs vai būvuzraugs uzskata par nepieciešamu, viņš var apmeklēt attiecīgā materiāla un iekārtu ražošanas uzņēmumu, lai pārliecinātos par ražošanas kvalitāti. Iekārtām un materiāliem jābūt pārbaudītiem pirms tie atstāj ražotāja vai piegādātāja teritoriju, kā arī pēc to saņemšanas Objektā.

· Uzņēmējam jādod laiks būvuzraugam, lai veiktu visu nepieciešamo materiālu novērtēšanu un dotu atļauju to uzglabāšanai Objektā. Darbu kavējumi, kas radušies laikā nenovērtētu vai nepiegādātu materiālu dēļ, netiks uzskatīti par objektīviem iemesliem Objekta ekspluatācijā pieņemšanas termiņa neievērošanā.

· Visi ražotāja dokumenti - kvalitātes sertifikāti, pārbaudes lapas, atbilstības deklarācijas, izziņas, u.c. dokumenti, kas apliecina, ka materiāls ir ticis pārbaudīts atbilstoši vispārējiem standartiem un atbilst tiem, pēc būvuzrauga pieprasījuma Uzņēmējam jāpiegādā Objektā bez maksas. 


12. Zīmes, reklāmas: 

· Uzņēmējam nav atļauts izmantot Objektu vai jebkuru atsevišķu Darbu veikšanas teritoriju reklāmas zīmju uzstādīšanai bez Pasūtītāja rakstiskas piekrišanas.

· Pasūtītājam ir visas tiesības pieprasīt pārvietot citā vietā jebkuru zīmi, uzrakstus vai reklāmu, vai pieprasīt novākt tos no būvlaukuma, ja tiem ir nekvalitatīvs izpildījums, vai ja tie neatbilst vispārējām sabiedrības normām. Uzņēmējam jānodrošina, ka visi uzraksti un reklāmas tiek noņemtas pirms Objekta nodošanas Pasūtītājam. 


13. Materiāli, iekārtas: 

· Uzturēšana. Konteineri un to daļas, kas jāuztur Uzņēmējam, var būt lietoti, ja konkursa materiālos nav noteikts citādi. 

· Pirms materiālu pasūtīšanas vai piegādes uz Objektu, tie jāsaskaņo ar Pasūtītāju.


· Piegāde. Materiāliem, kas paliek Pasūtītajam īpašumā, jābūt nelietotiem, ja konkursa materiālos nav noteikts citādi. 


· Materiālu paraugiem jābūt nelietotiem, tie paliek Objektā līdz Pasūtītāja vai būvuzrauga atļaujai par to izlietošanu vai iestrādāšanu, ja konkursa dokumentācijā nav noteikts citādi. 

· Objektā pielietojamiem materiāliem jāatbilst ekspluatācijas un Latvijas būvnormatīvu prasībām un jābūt sertificētiem. 

· 	Izmantojamo materiālu izvēli jāveic atbilstoši būvprojektā paredzētajam tehniskajam risinājumam un tehnisko noteikumu nosacījumiem. Pirms būvdarbu uzsākšanas, jāsastāda un jāsaskaņo ar Pasūtītāju materiālu saskaņošanas akts.


14. Uzņēmējam jāievērtē vienības cenās un ir jāveic:
   
· Darbu uzmērījumi; 


· Būvmateriālu un daļu piegāde būvlaukuma robežās no piegādes mašīnas līdz izbūves vietai. Šis punkts attiecināms arī uz tiem materiāliem un daļām, ko piegādā citi uzņēmēji Pasūtītāja uzdevumā;

· Būvgružu un citu būvniecības atlikumu izvešana; 

· Izdevumi par elektroenerģiju, siltumu, ūdeni, kanalizāciju u.c. komunālie un obligātie maksājumi Darbu veikšanas laikā; 

· Uzņēmējam uz sava rēķina jāveic pasākumi, kas nepieļauj telpu applūšanu, izmantojot ūdensnecaurlaidīgus pagaidu nosedzošos materiālus; kas nepieļauj putekļu izplatīšanos, nodrošinot to savākšanu darba procesā; kas nodrošina būvgružu un atkritumu uzglabāšanu un izvešanu tikai speciālos konteineros, nepieļaujot apkārtējās vides piesārņošanu. Konteinerus Objektā novietot tikai Darbu veikšanas projektā norādītajās vietās un izvest pēc nepieciešamības darba dienās;

· Iestāžu saskaņojumu un atļauju saņemšana; 

· Piebraucamo ceļu tiešā būvlaukuma tuvumā tīrīšana pēc nepieciešamības;

· Darba aizsardzības pasākumu, norobežojumu, uzrakstu u.c. izveidošana un uzturēšana darba kartībā; 

· Būvlaukuma pārorganizēšana būvniecības laikā, ja to prasa Darbu tehnoloģija;

· Iespējamo pagaidu ceļa zīmju, apbraukšanas plānu uzstādīšana, uzturēšana un demontāža; 

· Būvlaukuma uzrakstu, ar atbildīgo Darbu vadītāju tālruņu numuriem un citu prasīto informāciju, uzstādīšana;

· Ja nepieciešams, šķēršļu, vadu, kabeļu, kanālu, cauruļvadu, drenu u.c. demontāža;

· Objekta žoga pārvietošana Darbu izpildes laikā; 

· Būvlaukuma norobežošana, apgaismojums un Objekta apsardze Darbu izpildes laikā.

15. Par tādu darbu izpildi vai materiālu iestrādi, kas nebija paredzēti uzdevumā un netika saskaņoti ar Pasūtītāju, Uzņēmējs atlīdzību nesaņem.

16. Par jebkurām atkāpēm no normatīviem, jebkuras rupjas neuzmanības vai ļauna nolūka sekām Uzņēmējs ir atbildīgs arī pēc garantijas perioda beigām.

17. Būvlaukumā nav atļauts pagaidu ēkas un būves izmantot dzīvošanai. Uzņēmējam jāļauj Pasūtītāja darbiniekiem, būvuzraugam bez maksas izmantot vispārējo būvlaukuma aprīkojumu (WC, dušas, elektroenerģija, ūdens, u.c.). 

18. Ja nepieciešams, Uzņēmējam par saviem līdzekļiem jānodrošina Objekta diennakts apsardzi.

19. Izpildītāja pienākums ir pilnībā aprīkot būvlaukumu. Darba drošības un veselības aizsardzības noteikumi jāievēro saskaņā ar valstī noteiktajiem standartiem. Izpildītājs nevar prasīt no strādnieka, lai viņš strādātu antisanitāros un drošības tehnikai neatbilstošos apstākļos. Biotualetēm jābūt pietiekamā skaitā un jānodrošina to savlaicīga izvešana. 

20. Būvuzrauga un/vai Pasūtītāja akcepts atsevišķām darba detaļām vai tehniskajiem rasējumiem neatbrīvo Izpildītāju no atbildības par kļūmēm vai nepareizu Darbu izpildi. 

21. Pēc Darbu izpildes novēršami iespējamie Objekta bojājumi, t.sk. teritorijas labiekārtojuma bojājumi, kas radusies Darbu izpildes gaitā.

22. Uzņēmējam jāveic atbilstoši apkārtējās vides aizsardzības pasākumi, lai samazinātu un reģenerētu atkritumus.


23. Izpilddokumentācijas dokumentēšana. 

· Visa veida informācija, dokumenti, aprēķini, rasējumi, grafiki, programmas, plāni u.c. Uzņēmējam jāiesniedz paredzētajos termiņos, tā, lai to iesniegšana nekavētu projekta Darbu izpildi paredzētajā termiņā. 

· Uzņēmējam ir jāiesniedz izbūvēto inženiertīklu izpildrasējumi un ekspluatācijas apraksti papīra formā 1 eksemplārā un digitāli sagatavoti materiāli elektroniskā formātā (1 eksemplārā), saskaņā ar Tehniskās specifikācijas Pielikumu Nr.1.1.

· Papildus Uzņēmējam ir jāveic Objekta lietotāja pārstāvja nozīmēta personāla un, nepieciešamības gadījumā, Pasūtītāja darbinieku apmācība un instruktāža, un iepazīstināšana ar ekspluatācijas instrukcijām.





Pielikums Nr.: 1.1.

Iesniedzamā būvdarbu izpildu dokumentācija

	Nr.p.k.
	Nosaukums
	Izpildes dokumentācija

	1
	Licences, rīkojumi un sertifikāti
	X

	2
	Būvdarbu žurnāls
	

	3
	Autoruzraudzības žurnāls
	

	4
	Segto darbu pieņemšanas akti 
	

	5
	Nozīmīgo konstrukciju pieņemšanas akti
	


	6
	Atbilstības deklarācijas un sertifikāti par materiālu un iekārtu atbilstību standartiem
	X

	7
	Tehnisko iekārtu, speciālo sistēmu un iekārtu pārbaudes protokoli un pieņemšanas akti
	X

	8
	Izbūvēto inženiertīklu izpildshēmas (papīra un elektroniski .pdf formātā)
	X

	9
	Darbu veikšanas projekts
	

	10
	Izpilduzmērījumi:
	X

	10.1
	Elektrības pretestības mērījumi
	

	10.2
	Zemējuma pretestības mērījumi
	

	11
	Lietotāja parakstīta instruktāža par uzstādīto iekārtu/produkta lietošanu.
	X

	12
	Produkta apraksts un lietošanas instrukcija
	X



· Uzņēmējs sagatavo izpildu dokumentāciju par veiktajiem darbiem un iesniedz to pasūtītājam 1 oriģinālā eksemplārā līdz garantijas laika garantijas iesniegšanas dienai. 
· Gala apmaksa par izpildītajiem darbiem netiek veikta, ja ar aktu nav iesniegta šajā pielikumā norādītā būvdarbu izpildu dokumentācija.
· Ja līgums ir kopējs par vairākiem objektiem, uzņēmējam jāsagatavo izpildu dokumentācija par katru objektu atsevišķi.
· Pēc būvdarbu izpildu dokumentācijas akta parakstīšanas no pasūtītāja puses, uzņēmējs saņem atpakaļ divus dokumentācijas eksemplārus, no kuriem viens jāiesniedz objekta lietotājam un viens eksemplārs paliek būvdarbu veicējam.
